ཡིན་ནའང་སྐབས་རེར་སློབ་ཕྲུག་ཚོས་རང་ཉིད་ཀྱི་གྲོགས་པོ་དང་གྲོགས་མོ་ཚོ་སྡེ་ཚན་གང་གི་ནང་དུ་ཡོད་ན།དེའི་ནང་ལ་འཛུལ་ཞུགས་བྱེད་འདོད་ཡོད་པས།ཚང་མ་སྡེ་ཚན་གཅིག་གི་ནང་ལ་བཞག་ན།སློབ་ཕྲུག་མང་དྲགས་པའི་དཀའ་ངལ་ཡོང་གི་འདུགདེ་འདྲའི་སྐབས་སུ།ང་ཚོའི་དགེ་རྒན་སོ་སོས་འགན་ཁུར་ནས་སློབ་ཕྲུག་དེ་སྦྱོང་གཞི་གང་ལ་མོས་འདུན་དང་རིག་རྩལ་ཡོད་ན།སྡེ་ཚན་དེའི་ནང་ལ་གཏོང་གི་ཡོད།དེ་ཡང་ཐོག་མར་སློབ་ཕྲུག་ཁོ་རང་ཚོར་སྐད་ཆ་དྲིས།དེ་ནས་དགེ་རྒན་གྱི་ལམ་སྟོན་གཞིར་བཟུང་གིས་གཏོང་གི་ཡོད།ད་ལྟ་འཛིན་གྲྭའི་ནང་སློབ་ཕྲུག་མང་ཤོས་དེ་རི་མོའི་སྡེ་ཚན་ཆགས་འདུག་ཀྱང་།ང་ཚོས་རི་མོའི་སྡེ་ཚན་དེ་རང་འཇགས་བཞག་ཡོད།གང་ཡིན་ཟེར་ན།བྱིས་པ་མང་ཆེ་བས་རི་མོར་དགའ་བོ་ཞེ་དྲགས་བྱེད་ཀྱི་འདུག